ऋण नहीं चुकाने पर नीलाम होगी भूमि
जिलेमें बड़ी संख्या में किसानों पर ऋण बकाया है। इसकी वसूली के लिए अभियान चलाया जाए। यह निर्देश दिए सहकारी विभाग राजस्थान के अतिरिक्त रजिस्ट्रार तथा सहकारी भूमि विकास बैंक के प्रभारी सुरेन्द्र सिंह ने। सोमवार को सरकारी भूमि विकास बैंक में उन्होंने अधिकारियों की बैठक ली।
उन्होंने कहा कि ऋणी सदस्यों के खिलाफ भूमि की कुर्की की कार्रवाई करें और जनवरी में इन भूमि की नीलामी करें। बैंक सचिव आरडी मीना ने आश्वस्त करते हुए कहा कि जनवरी से ऋणी किसानों की भूमि की नीलामी कर अधिक से अधिक वसूली की जाएगी। उन्होंने कहा कि रुपए कार्ड योजना का प्रचार-प्रसार किया जाए। यह कार्ड बैंक के सदस्यों तथा खातेदारों को दिया जाएगा, जो एटीएम तथा डेबिट कार्ड की तरह काम करेगा। इस बारे में सभी सदस्यों को सूचित किया जाये कि वे अपने कार्ड बैंक में आकर लें। उन्होंने बताया कि जिले में सहकारी समितियों के 45 गोदामों के निर्माण के साथ फर्नीचर तथा हिस्सा राशि के रूप में उपलब्ध कराई गई है। इससे गांवों मेें भी खाद, बीज का भण्डारण हो सकेगा और किसानों को राहत मिलेगी। इस अवसर सचिव आरडी मीना ने बताया कि कृषि ऋणों में ब्याज पर 5 प्रतिशत की छूट दी जा रही है। जिसका किसानों को लाभ उठाना चाहिए।
बैठक में सहकारी समितियों उप रजिस्ट्रार शहजाद खान, दिनेश चंद गोयल, परियोजना विकास अधिकारी शशांक उपाध्याय, शाखा सचिव धौलपुर रमेशचंद दीक्षित आदि उपस्थित थे।
धौलपुर. सहकारी भूमि विकास बैंक में बैठक लेते प्रभारी।
hin_Deva hin_Deva hin_Deva hin_Deva hin_Deva